<classify> KATIBU Mkuu wa Chama Cha Mapinduzi CCM, Dk Bashiru Ally amewataadharisha wanaomiliki mashamba makubwa ya ardhi na kushindwa kuyaendeleza kuwa watanyanganywa kwa mujibu wa sheria na kupewa wananchi wengine wenye mahitaji. Dk Bashiru alisema hayo alipozungumza na viongozi wa chama na serikali Mkoa wa Morogoro nje ya Jengo la Ofi si ya CCM Mkoa jana, baada ya kupokewa ili kufungua kikao cha Halmashauri Kuu ya CCM Mkoa.Alisema kumekuwepo na watu wachache, waliomiliki ardhi kubwa ya mashamba na kutoyaendeleza, hali inayosababisha migogoro ya ardhi katika maeneo mbalimbali ya Mkoa wa Morogoro. Katibu Mkuu wa CCM alisema ili kuepuka migogoro hiyo ni lazima ardhi ilimwe kwa manufaa ya wananchi na Taifa, hivyo kuwataka wale wote wanaomiliki ardhi ndani ya mkoa huo kuiendeleza kwa mujibu wa sheria.Mkoa wa Morogoro ninaufahamu vizuri kijiografi a kutokana na umaarufu wake katika sekta ya kilimo, hivyo ni kosa kwa mtu yeyote kumiliki ardhi bila kuiendeleza kwani kuna baadhi ya wananchi hawana maeneo ya kulima, alisema Dk Bashiru ambaye chama chao ndicho kinachoongoza serikali. Kwa upande wa uchaguzi, Dk Bashiru aliwatahadharisha wanachama kuwa makini na wale walioanza kutangaza nia ya kugombea nafasi za udiwani, ubunge na ngazi nyingine mbalimbali ndani ya chama na serikali. Alisisitiza kwa wanaofanya mambo hayo, wanajisumbua.Alitoa mfano wa Jimbo la Kilombero kuwa kuna watu wenye fedha zao, wanadaiwa kutumia rushwa kuwahonga baadhi ya viongozi kwa lengo la kupitishwa majina yao. Alitumia fursa hiyo kukemea vitendo hivyo viovu katika jamii. Alisema serikali haina ugomvi na wafanyabiashara wenye fedha zao, bali ina ugomvi na wapenda uchu wa madaraka, wanaotumia fedha zao kuwarubuni viongozi wa chama kwa lengo la kupata madaraka.  <topic>: KITAIFA 